
Referat de aprobare
la proiectul de hotărâre privind aprobarea emiterii autorizaţiei de funcţionare pentru
desfăşurarea activităţii de jocuri de noroc de către BVB GAME SRL pentru locaţia fizică 
situată în Municipiul Târgu Mureş, Str. Barajului, Nr. 1/A 




	Având în vedere cererea înregistrată sub nr. 40750 din 24.08.2026 prin care firma BVB GAME SRL solicită emiterea, de către Consiliul Local al Municipiului Târgu Mureş, a autorizaţiei de funcţionare pentru desfăşurarea activităţii de jocuri de noroc pentru locaţia fizică situată în Municipiul Târgu Mureş, Str. Barajului, Nr. 1/A, 

	S-a procedat la analizarea documentaţiei depusă de petent în susţinerea cererii, conform cerinţelor  prevăzute în Regulamentul privind procedura de eliberare a autorizaţiei de funcţionare pentru desfăşurarea activităţii de jocuri de noroc pe raza administrativ-teritorială a Municipiului Târgu Mureş aprobat prin HCLM Târgu Mureş nr. ___/2026, constatându-se următoarele:

1. Firma BVB GAME SRL este organizator de jocuri de noroc, în baza licenţei de organizare nr. L1190256H001066 valabilă până la 30.09.2026, emisă de Oficiul Naţional pentru Jocuri de Noroc;
2. Locaţia fizică propusă spre autorizare se situează într-o zonă reglementată prevăzută în anexa din HCLM Târgu Mureş nr. ___/2026;
3. Tipul locaţiei fizice propusă spre autorizare, respectiv, sală dedicată de slot-machine, se încadrează printre tipurile de locaţii prevăzute în Regulamentul aprobat prin HCLM Târgu Mureş nr. __/2026;
4.  Firma deţine Certificatul constatator nr. 2968089 din 28.07.2026 emis de Oficiul Registrului Comerţului de pe lângă Tribunalul Covasna, pentru desfăşurarea activităţii încadrată în clasa CAEN Rev.3: „9200 – Activităţi de jocuri de noroc şi pariuri”, în locaţia fizică situată în Municipiul Târgu Mureş, Str. Barajului, Nr. 1/A;
5. Imobilul în care este amplasată locaţia fizică are destinaţia de spaţiu comercial, astfel cum este prevăzut în Extrasul de carte funciară pentru informare nr. 120043;
6. Firma îşi va desfăşura activitatea în locaţia fizică propusă pe baza contractului de subînchiriere nr. 637 din 21.07.2026 încheiat cu sublocatorul HAREX PROFESIONAL PLUS SRL, urmare acordului proprietarul imobilului ADIMAG COM IMPEX SRL, termenul subînchirierii fiind data de 20.07.2031;
7. Suprafaţa spaţiului de desfăşurare a jocurilor de noroc este de 51,80 mp, conform releveului locaţiei;
8. Orarul de funcţionare solicitat spre aprobare, respectiv, non stop, se încadrează în limitele prevăzute în din Regulamentul aprobat prin HCLM Târgu Mureş nr. ___/2026.
9.   Firma nu figurează cu datorii faţă de bugetul local conform Certificatului de atestare fiscal nr. 25222 din 12.08.2026, eliberat de Direcţia Fiscală Locală Târgu Mureş.

Ţinând seama de cele mai sus prezentate, se constată că firma în cauză îndeplineşte în totalitate cerinţele de legalitate, tehnice şi de regularitate prevăzute în Regulamentul aprobat prin HCLM Târgu Mureş nr. ___/2026.

În temeiul prevederilor HCLM Târgu Mureş nr. ___/2026, se stabileşte în sarcina firmei BVB GAME SRL taxa anuală pentru eliberarea autorizaţiei de funcţionare pentru desfăşurarea activităţii de jocuri de noroc în sumă de 77.700 lei, calculată conform prevederilor din Regulamentul aprobat prin HCLM Târgu Mureş nr. ___/2026, respectiv, ca produsul dintre suprafaţa spaţiului de desfăşurare a jocurilor de noroc (exprimată în mp) şi cuantumul taxei locale aferent anului 2026 de 1.500 lei/mp/an.

În concluzie, se propune supunerea spre dezbatere şi aprobare Consiliului Local al Municipiului Târgu Mureş, în calitatea de autoritate deliberativă, a proiectului de hotărâre privind aprobarea emiterii autorizaţiei de funcţionare pentru desfăşurarea activităţii de jocuri de noroc de către  BVB GAME SRL pentru locaţia fizică situată în Municipiul Târgu Mureş, Str. Barajului, Nr. 1/A.

  

Direcţia activităţi social-culturale, patrimoniale şi comerciale,
Director executiv adjunct,
Bâta Anca Voichiţa




      Aviz favorabil,                                                                                Aviz favorabil,
   Direcția Poliția Locală                                                                Direcția Arhitect Șef
Dir.ex.  Matiș Raul Dacian                                                    Arhitect șef  Miheț Florina Daniela


* Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129 şi art. 139 din O.U.G. nr. 57/2019 privind Codul Administrativ, cu modificările şi completările ulterioare.

